ग्रीस आफ्नो ऋण भुक्तान गर्ने नयाँ समयसीमामा पुनः डिफल्ट गर्नसक्ने, जसकारण सङ्कट थप गहिरिने विश्व अर्थतन्त्रका जानकारहरूको भनाइ छ । हाल ग्रीसका सबै बैङ्क जुलाई ७ सम्मका लागि बन्द छन् । जनमतसङ्ग्रहको यस नतीजालाई प्रधानमन्त्री अलेक्सी सिप्रसको ठूलो जित मानिएको छ भने यसबाट विपक्ष दल दबाबमा आएको छ र विपक्षी नेता तथा पूर्वप्रधानमन्त्री एण्टोनी सामारसले राजीनामा दिएका छन् । यस नतीजापछि सोमवार जर्मन चान्सलर एञ्जेला मर्केल र फ्रान्सेली राष्ट्रपति फ्रास्वाँ ओलान्दले भेट वार्ता गर्दै छन् । दुवै देशले ग्रीसलाई ठूलो परिमाणमा कर्जा दिएका छन् र उनीहरूले अब अगाडि नयाँ रणनीतिको निर्धारण गर्ने बताइएको छ । दुवै देश ग्रीस यूरोजोनबाट बाहिरियोस् भन्ने चाहँदैनन् । एजेन्सी
